stanford-oval/wikipedia huggingface dataset:
תקנות אושא
תקנות אחרות > כמה לדחוק בבן שילמד

באושא תקינו שיהא אדם מתגלגל עם בנו עד שתים עשרה שנה, מכאן ואילך יורד עמו לחייו"
תקנה זו קובעת שבשנים הראשונות של לימוד התורה יש לנהוג עם הילד בנחת, אך לאחר מכן יש לדחוק בו קשה על מנת שילמד תורה. בתלמוד מוסבר כי הוראתו של רב לרב שמואל בר שילת לא לדחוק על הילד רק עד גיל שש אך מגיל שש והלאה "ספי ליה כתורא" אין כוונתה לרדת לחייו של הילד, אלא רק ללמוד איתו בעל כרחו. החיוב להסתמר לילד בדרכי נועם אך גם בעונשים היא רק מגיל שנים עשר. לפי פירוש אחר החילוק הוא בין לימוד המקרא שגילו כבר מגיל שש לבין לימוד משנה שחיובו מאוחר יותר (גיל שנים עשר).
עם זאת ההלכה אוסרת בחומרא על הכאה אכזרית לילד ושוללת זאת בתוקף:
מכניסין את התינוקות להתלמד כבן שש כבן שבע לפי כח הבן ובנין גופו. ופחות מבן שש אין מכניסים אותו. ומכה אותן המלמד להטיל עליהם אימה. ואינו מכה אותם מכת אויב מכת אכזרי. לפיכך לא יכה אותם בשוטים ולא במקלות אלא ברצועה קטנה
תקנות אחרות > אישה שמכרה נכסי מלוג ומתה

אישה שנשאת יכולה להביא עמה לבעלה שני סוגי נכסים: נכסי צאן ברזל ונכסי מלוג. נכסי צאן ברזל הם נכסים "צמודים" כאשר הבעל יכול ליהנות מרווחים על הנכסים ובמקרה של גרושין מחזיר לה את שווים ההתחלתי. נכסי מלוג הם נכסים שנשארים ברשותה אבל לבעלה הזכות ליהנות מרווחים מהם, במקרה גרושין מחזיר לה את הנכסים כמות שהם.
התקנה מתייחסת למצב שאישה זו נישאה ולאחר מכן מכרה את נכסי המלוג שלה. מעיקר הדין מכיוון שלבעל יש קניין פירות בלבד המכירה תקפה, והבעל יפסיד את הקרקע. על פי תקנת אושא, אם היא תמות ובעלה חי יוכל על פי התקנה לקחת את הנכסים הללו מהקונים.
בתלמוד הסביר רב אשי, כי למעשה, זכותו של הבעל בנכסי אשתו דומה במידה מסוימת ליורש ובמידה מסוימת ללוקח. חכמים נתנו לבעל שני גדרים אלו בצורה שלא יוכלו להפקיע ממנו את הנכסי מלוג, ותמיד תהא ידו על העליונה, כך שלעניין יובל דינו כיורש שאין הירושה חוזרת למוריש, אך לעומת זאת לעניין מכירת האשה יש לבעל דין לוקח, שהרי אם היה דינו כ"יורש" ברור שאם המוריש - האשה - מכרה את הנכס אין שוב ליורש כל זכות משפטית, ורק מכיוון שדינו כ"לוקח", חשוב הדבר כאילו הנכס כבר נמכר לו וממילא לא יכולה אשתו למכור יותר את הנכסי מלוג.
תקנות אחרות > חכם שסרח

במסכת מועד קטן מצטט רב אויא את תקנת אושא, שאב בית דין שסרח אין מנדין אותו (משום כבוד התורה) אלא אומרין הכבד ושב בביתך, חזר וסרח מנדין אותו מפני חילול השם. התלמוד מביא כי תקנה זו חלוקה על פסקו של ריש לקיש שאומר שתלמיד חכם שסרח אין מנדין אותו בפרהסיא.
להלכה פוסק הרמב"ם כריש לקיש: ”חכם זקן בחכמה וכן נשיא או אב בית דין שסרח אין מנדין אותו בפרהסיא לעולם. אלא אם כן עשה כירבעם בן נבט וחביריו. אבל כשחטא שאר חטאות מלקין אותו בצנעה. שנאמר וכשלת היום וכשל גם נביא עמך לילה אע"פ שכשל כסהו כלילה. ואומרים לו הכבד ושב בביתך”. הרמב"ם אף מרחיב את הפסיקה וקובע כי גם תלמיד חכם בדרגה פחותה יותר שאינו נושא במשרה רשמית ומפורסמת של "אב בית דין", יש להתחמק ולמעט בנידויו: ”כל תלמיד חכם שנתחייב נידוי אסור לבית דין לקפוץ ולנדותו במהרה אלא בורחין מדבר זה ונשמטין ממנו. וחסידי החכמים היו משתבחים שלא נמנו מעולם לנדות תלמיד חכם אף על פי שנמנין להלקותו אם נתחייב מלקות. ואפילו מכת מרדות נמנין עליו להכותו”.
הערות שוליים

↑  תלמוד בבלי, מסכת בבא בתרא, דף כ"ח, עמוד א'.
↑  ראו במאמרו של היימן על רבי יוחנן.
↑  "גלתה סנהדרין...שלא דנו דיני נפשות" תלמוד בבלי, מסכת שבת, דף ט"ו, עמוד א'
↑  "פשטה מלכות הרשעה" פירש רש"י "התחילו לכבשן".
↑  תלמוד בבלי, מסכת סנהדרין, דף י"ד, עמוד ב'. תלמוד בבלי, מסכת סנהדרין, דף פ"ז, עמוד א'
↑  תוספות בתלמוד בבלי, מסכת שבת, דף י"ד, עמוד א'.
↑  תלמוד בבלי, מסכת זבחים, דף נ"ד, עמוד ב'.
↑  תלמוד בבלי, מסכת ראש השנה, דף ל"א, עמוד א'.
↑  ילקוט שמעוני, תורה, קסא.
↑  תלמוד בבלי, מסכת שבת, דף ט"ו, עמוד ב'.
↑  כתובות דף מט עמוד ב.
↑  מופיע גם בכתובות דף מט עמוד ב.
↑  קדושת היהודי ערך צדקה.
↑  כתובות דף נ עמוד א.
↑  תלמוד בבלי, מסכת בכורות, דף מ"ט, עמוד ב'.
↑  תלמוד בבלי, מסכת בבא בתרא, דף קל"ט, עמוד ב'. וראו שם שיש מקרה אחד בלבד בו הבעל מפסיד וידו על התחתונה, ששם תיקנו לטובת האלמנה שלא תפסיד.
↑  תלמוד בבלי, מסכת מועד קטן, דף י"ז, עמוד א'.
↑  משנה תורה לרמב"ם, ספר המדע, הלכות תלמוד תורה, פרק ז', הלכה א'.
Boys (שיר של בריטני ספירס)

Boys (בעברית: בנים) הוא הסינגל הרביעי בארצות הברית והחמישי בשאר העולם של זמרת הפופ האמריקאית בריטני ספירס בהשתתפות הראפר פארל ויליאמס מתוך אלבומה השלישי, Britney. השיר יצא לאור בסוף שנת 2002.
מידע

השיר נכתב והופק על ידי צמד הנפטונז, ונבחר להיות הסינגל הבא מן האלבום. לצורך יציאתו כסינגל, הנפטונז יצרו גרסת רמיקס של השיר, ובגרסת המיקס התווסף קטע ראפ שהושר על ידי הזמר פארל ויליאמס. גרסת הרמיקס נכללה בפסקול הסרט "אוסטין פאוורס: גולדממבר". בשיר, מסבירה ספירס כי אף על פי שיש הרבה חסרונות בבנים, לפעמים בנים זה מה שבחורות צריכות.
Boys היה לסינגל הרביעי מתוך האלבום "Britney" בארצות הברית, ואילו בשאר העולם יצא הסינגל כחמישי במספר. הקליפ לשיר בוים על ידי דייב מאיירס ("Lucky"). הקליפ, ששיתף את השחקן הראשי של סדרת סרטי "אוסטין פאוורס", מייק מאיירס, היה להצלחה והיה מועמד לפרס בקטגוריות "Video Music Award" בטקס פרסי הווידאו של ערוץ MTV לשנת 2003.
"Boys" היה אמור להיות סינגל ה'חזרה' של ספירס, לאחר כל הסינגלים הקודמים מהאלבום, אשר זכו להצלחה מועטה יחסית במצעדי ארצות הברית. הסינגל זכה לביקורות מעורבות," לא הצליח להיכנס למצעדי הבילבורד ונחשב לכישלון. גם בעולם לא זכה הסינגל להצלחה, וכמעט ולא הצליח להיכנס לעשרים המובילים ברוב מצעדי העולם. בבריטניה לעומת זאת, הגיע הסינגל למקום השביעי במצעד הפזמונים ומכר 74,000 עותקים.
הסינגל הגיע למקום ה-14 בלבד באוסטרליה וקיבל מעמד זהב על מכירות של מעל 35,000 עותקים, הסינגל מכר 800,000 ברחבי העולם בלבד. בישראל נחל הצלחה מסוימת ברדיו והגיע למקום ה-16 בגלגלצ.[דרוש מקור]
El Norra Alila

El Norra Alila הוא אלבומה השני של הלהקה הישראלית אורפנד לנד. שם האלבום הוא תעתיק לאנגלית של המילים "אל נורא עלילה" - פיוט בתפילת נעילה שחובר על ידי ר' משה אבן עזרא. האלבום יצא בשנת 1996.
האלבום מהווה שכלול של אלבומה הקודם של הלהקה Sahara. האלבום יותר מורכב מבחינה מוזיקלית וכולל יותר שירים. הלהקה המשיכה את הקו שנקטה באלבומה הקודם ומגמת ההשפעה של מוזיקה מזרח תיכונית נמשכת גם כאן. באלבום הזה רוב הטקסטים עוסקים בנושאים של דת ואמונה. הטקסטים מושפעים גם ממקורות היהדות, גם ממקורות האסלאם וגם ממקורות הנצרות. לדוגמה: השיר The Evil Urge עוסק במאבק הפנימי שמתחולל אצל כל בני האדם בין היצר הטוב ליצר הרע. באלבום ישנה גרסה למזמור "שיר המעלות" שמבוצעת על ידי אביו של גיטריסט הלהקה יוסי סאסי. השיר Of Temptation Born מספר את סיפורו של ישו הנוצרי ומושפע מן הסרט שנעשה אודותיו "הפיתוי האחרון של ישו". כמו כן במספר שירים משתתפת הזמרת שלומית לוי.
הרצועה המרשימה באלבום היא רצועה מספר שמונה Flawless Belief שכוללת נגינה ווירטואוזית של סאסי לצד מקצב תופים משתנה של סמי בכר, ושילוב של שירה נקייה וגרואלים מצד הסולן קובי פרחי. השיר, כמו יתר האלבום, עוסק ביחסים שבין אדם לבורא.
מבחינה מוזיקלית האלבום היה שינוי לעומת Sahara בכך שהתרחק מעט מהדום דת' המסורתי ובעצם גיבש סגנון מיוחד, מקורי ושונה ללהקה, שילוב בין דת' מטאל, רוק כבד/מתקדם ומוזיקה מזרחית. האלבום הזה בעצם מכין את הקרקע לקראת Mabool שיצא שמונה שנים אחריו.
רשימת שירים

כל השירים נכתבו והולחנו על ידי Orphaned Land אלא אם צוין אחרת.
| El Norra Alila> מס' | El Norra Alila> שם | El Norra Alila> משך | El Norra Alila>  | El Norra Alila>  | El Norra Alila>  | El Norra Alila>  | El Norra Alila>  | El Norra Alila>  | El Norra Alila>  |
| --- | --- | --- | --- | --- | --- | --- | --- | --- | --- |
| 1. | Find Yourself, Discover God  | 6:15 |  |  |  |  |  |  |  |
| 2. | Like Fire To Water  | 4:46 |  |  |  |  |  |  |  |
| 3. | The Truth Within  | 4:33 |  |  |  |  |  |  |  |
| 4. | The Path Ahead  | 4:16 |  |  |  |  |  |  |  |
| 5. | A Neverending Way  | 3:14 |  |  |  |  |  |  |  |
| 6. | Takasim  | 1:13 |  |  |  |  |  |  |  |
| 7. | Thee By The Father I Pray  | 3:11 |  |  |  |  |  |  |  |
| 8. | Flawless Belief  | 6:46 |  |  |  |  |  |  |  |
| 9. | Joy  | 0:42 |  |  |  |  |  |  |  |
| 10. | Whisper My Name When You Dream  | 4:35 |  |  |  |  |  |  |  |
| 11. | Shir Hama'Alot  | 5:02 |  |  |  |  |  |  |  |
| 12. | El Meod Na'Ala  | 2:22 |  |  |  |  |  |  |  |
| 13. | Of Temptation Born  | 4:42 |  |  |  |  |  |  |  |
| 14. | The Evil Urge  | 3:28 |  |  |  |  |  |  |  |
| 15. | Shir Hashirim  | 1:58 |  |  |  |  |  |  |  |
| משך כולל: | משך כולל: | 68:43 |  |  |  |  |  |  |  |
1785 בארצות הברית

| 0 | 1 | 2 | 3 |
| --- | --- | --- | --- |
| «««  1784   1783  1782 |  דגל ארצות הברית | 1785  בארצות הברית |  »»»  1786   1787   1788 |
כל ערכי השנים בארצות הברית • אירועים בולטים בעולם ב-1785 פורטל ארצות הברית • לוח שנה של שנת 1785
1785 בארצות הברית הייתה השנה בה חגגה ארצות הברית 9 שנים מיום היווסדה.
הנהגה

נשיא הקונגרס הקונטיננטלי השני: ריצ'רד הנרי לי עד 4 בנובמבר, ג'ון הנקוק החל מ-23 בנובמבר
אירועים בולטים

פרק זה לוקה בחסר. אנא תרמו לוויקיפדיה ו.
21 בינואר – בביוור שבפנסילבניה ממשלת ארצות הברית ונציגי השבטים האינדיאנים בצ'יפאווה, דלאוור, אוטווה וויאנדוט חתמו על אמנת מצודת מקינטוש (Treaty of Fort McIntosh), בו ויתרו נציגי האינדיאנים באופן רשמי על בעלות לקרקעות באזור בו נמצאת כיום מדינת אוהיו.
27 בינואר – נוסדה אוניברסיטת ג'ורג'יה.
10 במרץ – תומאס ג'פרסון מונה לתפקיד שגריר ארצות הברית בצרפת, והחליף בכך את בנג'מין פרנקלין. ג'פרסון שהה בצרפת במשך ארבע השנים הבאות, כולל בעת פרוץ המהפכה הצרפתית.
6 ביולי – הדולר האמריקני נבחר פה אחד על ידי הקונגרס של הקונפדרציה בתור מטבע היחיד הרשמי של ארצות הברית. זו הפעם הראשונה שאומה מאמצת שיטת מטבע עשרונית
23 בנובמבר – ג'ון הנקוק נבחר לתפקיד נשיא הקונגרס הקונטיננטלי.
נולדו

פרק זה לוקה בחסר. אנא תרמו לוויקיפדיה ו.
1 בינואר – גבריאל מור, מושל אלבמה החמישי (נפטר ב-1844)
11 במרץ – ג'ון מקלין, פוליטיקאי ומשפטן (נפטר ב-1861)
26 באפריל – ג'ון ג'יימס אודובון, צפר ומאייר ממוצא צרפתי (נפטר ב-1851)
26 בספטמבר – צ'ארלס בירד קינג, צייר שנודע בתיאוריו של מנהיגים ואנשי שבטים אינדיאנים (נפטר ב-1862)
נפטרו

פרק זה לוקה בחסר. אנא תרמו לוויקיפדיה ו.
6 בינואר – חיים סולומון, יהודי ממוצא ספרדי שהיה המממן העיקרי של הצבא הקונטיננטלי בעת מלחמת העצמאות של ארצות הברית (נולד ב-1740)
25 בינואר – ויליאם ויפל, מחותמי הכרזת העצמאות האמריקנית (נולד ב-1730)
17 באוגוסט – ג'ונתן טרומבול, מושל קונטיקט בתקופת המהפכה האמריקאית ואחריה (נולד ב-1710)
6 ביולי: הדולר האמריקני נבחר פה אחד כמטבע היחיד הרשמי של ארצות הברית.
1787 בארצות הברית

| 0 | 1 | 2 | 3 |
| --- | --- | --- | --- |
| «««  1786   1785  1784 |  דגל ארצות הברית | 1787  בארצות הברית |  »»»  1788   1789   1790 |
כל ערכי השנים בארצות הברית • אירועים בולטים בעולם ב-1787 פורטל ארצות הברית • לוח שנה של שנת 1787
1787 בארצות הברית הייתה השנה בה חגגה ארצות הברית 11 שנה מיום היווסדה.
הנהגה

נשיא הקונגרס הקונטיננטלי השני: ארתור סנט קלייר מ-2 בפברואר עד 4 בנובמבר
אירועים בולטים

פרק זה לוקה בחסר. אנא תרמו לוויקיפדיה ו.
2 בפברואר – ארתור סנט קלייר נבחר לתפקיד נשיא הקונגרס הקונטיננטלי.
2 בפברואר – דיכוי מוחלט של מרד שייז.
14 במאי – בעיר פילדלפיה אשר בפנסילבניה מתאספים מספר נציגים כדי לנסח את חוקת ארצות הברית
22 באוגוסט – בנהר הדלאוור התקיים המבחן המוצלח הראשון של ספינת הקיטור של ג'ון פיץ'
17 בספטמבר – חוקת ארצות הברית מוכרזת בפילדלפיה
7 בדצמבר – דלאוור מאשררת את חוקת ארצות הברית ובכך הופכת למדינה הראשונה בארצות הברית
12 בדצמבר – פנסילבניה מאשררת את חוקת ארצות הברית ובכך הופכת למדינה השנייה בארצות הברית
18 בדצמבר – ניו ג'רזי מאשררת את חוקת ארצות הברית ובכך הופכת למדינה ה-3 בארצות הברית
נולדו

פרק זה לוקה בחסר. אנא תרמו לוויקיפדיה ו.
23 בפברואר – אמה וילארד, מחנכת ופעילת זכויות נשים (נפטרה ב-1870)
28 במרץ – תאודור פרלינגהויסן, התובע הכללי של מדינת ניו ג'רזי ולאחר מכן סנטור (נפטר ב-1862)
27 ביוני – תומאס סיי, אנטומולוג, קונכולוג והרפטולוג (נפטר ב-1834)
20 באוגוסט – ג'ון מילטון נילס, המנהל הכללי של דואר ארצות הברית ה-12 וסנאטור (נפטר ב-1856)
10 בנובמבר – ג'ון קריטנדן, התובע הכללי של ארצות הברית, חבר בית הנבחרים והסנאט של ארצות הברית ומושל קנטקי (נפטר ב-1863)
נפטרו

פרק זה לוקה בחסר. אנא תרמו לוויקיפדיה ו.
17 בספטמבר: חוקת ארצות הברית מוכרזת בפילדלפיה
160

שנת 160 היא השנה ה-60 במאה ה-2. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 160 ניתן לה בדיעבד.
כל התאריכים שלהלן הם לפי הלוח היוליאני.
אירועים

חומת אנטונינוס נכבשת מחדש על ידי הלגיונות הרומאים.
נולדו

יוליה דומנה - קיסרית רומית (נפטרה ב-217)
סקסטוס אמפיריקוס - פילוסוף, אסטרונום ורופא יווני (תאריך משוער; נפטר ב-210)
נפטרו

מרקיון - תאולוג נוצרי ומייסד זרם המרקיוניזם (תאריך משוער; נולד ב-85 או 110)
ראו גם

ילידי 160‎
נפטרים ב-160‎
תראקים

פלטסט תראקי, המאה ה-4-5 לפנה"ס
התראקים הקדמונים (יוונית עתיקה: Θρᾷκες, לטינית: Thraci) היו קבוצה של שבטים הודו-אירופאיים שאכלסו אזורים הכוללים את תראקיה בפינה הדרומית-מזרחית של חצי האי הבלקני באירופה. התראקים אכלסו חלקים של המחוזות העתיקים: תראקיה, מואסיה, מוקדון, דאקיה, סקיתיה הקטנה, סרמטיה, ביתיניה, מיסיה, פאנוניה, ואזורים נוספים ברחבי הבלקן ואנטוליה. אזור זה משתרע על פני רוב אזור הבלקן, עד גטאה מצפון לדנובה ועד מעבר לבוג.
הם דיברו את השפה התראקית - ממשפחת השפות ההודו-אירופיות. חקר התראקים ותרבות תראקיה נקרא תראקולוגיה.
היסטוריה > התקופה הארכאית

התיעוד ההיסטורי הראשון על התראקים נמצא באיליאדה, שם הם מתוארים כבעלי הברית של הטרויאנים במלחמת טרויה נגד היוונים. הרודוטוס תיארם כעם רב ובעל עוצמה, אך הדגיש כי היו מפולגים ביניהם לקבוצות ושבטים. לפי המיתולוגיה היוונית היו התראקים צאצאיו של תראקס, בנו של אל המלחמה ארס שהתגורר לפי האמונה בתראקיה. הומרוס תיחם את תראקיה באופן מעורפל בין הים השחור במזרח לנהר אקסיוס באזור סלוניקי של היום.
שבטים הודו - אירופאים אלו, שנחשבו ברברים וכפריים על ידי שכניהם היוונים, פיתחו צורות מתקדמות של מוזיקה, שירה, תעשייה, ומלאכת יד. הם התאחדו לממלכות ושבטים, אך לא הגיעו למצב של אחדות לאומית, מעבר לשלטון קצר של שושלות בשיאה של התקופה הקלאסית היוונית. בדומה לגאלים ולשאר השבטים הקלטיים, רובם חיו בפשטות בכפרים מבוצרים קטנים, בדרך כלל על הגבעות. אף על פי שהמושג של מרכז עירוני לא פותח עד התקופה הרומית, מספר ביצורים גדולים שונים שימשו גם בתור מרכזי מסחר. עם זאת, באופן כללי, למרות הקולוניזציה היוונית באזורים כגון ביזנטיון, אפולוניה וערים נוספות, התראקים נמנעו מחיים עירוניים.
במאה ה-8 לפנה"ס הוקמו בתראקיה המושבות היווניות הראשונות, ובתקופה זו החלו התראקים לשמש שכירי חרב בשירותן של ערי יוון. תראקיה מדרום לדנובה נכבשה על ידי דריווש הראשון בשנת 512 לפנה"ס והייתה למחוז בממלכה האחמנית למשך זמן קצר עד שהפרסים גורשו ממנה במלחמת פרס–יוון.
היסטוריה > התקופה הקלאסית

עד המאה החמישית לפני הספירה, נוכחות התראקים הייתה נרחבת עד כדי כך שהרודוטוס החשיב אותם בתור העם השני בגודלו בחלק של העולם הידוע לו (אחרי ההודים), ואולי אף החזק ביותר, אם כי חוסר האחדות שלהם מנע זאת. במהלך התקופה הקלאסית התראקים התחלקו למספר רב של קבוצות ושבטים, אם כי מספר ממלכות נוסדו. החל באמצע המאה ה-5 לפנה"ס הצליחו מספר שבטים תראקים להתאחד לממלכה שנשלטה על ידי המלך תרס, מייסד השושלת האורדיסית. הממלכה התקיימה עד אמצע המאה ה-3 לפנה"ס ובירתה הייתה באוסקודמה או אורדיסיה (אדירנה בטורקיה של ימינו). הממלכה לא איחדה את כל שטחיה של תראקיה, וגם בשטח שהיה נתון לשליטתה היה כוחו של השלטון המרכזי מוגבל. במאה ה-4 לפנה"ס התפצלה הממלכה לשלוש ממלכות קטנות יותר ובירתה של אחת מהן הועברה בשנת 320 לפנה"ס לסתופוליס (קאזאנלק בבולגריה של ימינו). ממלכה זו המשיכה והתקיימה תחת השושלת האורדיסית עד למאה ה-1 אך כוחה הלך ונחלש. סוג של חייל מאותה התקופה המכונה פלטסט מקורו כנראה בתראקיה.
היסטוריה > התקופה ההלניסטית

בתקופה זו, תקופת הזוהר ביוון העתיקה, גברה ההשפעה היוונית בקרב התראקים, וכיוון ששפתם לא הייתה כתובה, היא נסוגה מפני היוונית. זו הפכה ללינגואה פרנקה ושימשה לתקשורת בין השבטים התראקים השונים כמו גם במגעיהם עם עמים אחרים. התרבות התראקית ספגה מכה נוספת עם כיבושה של תראקיה במאה ה-4 לפני הספירה, בידי פיליפוס השני מלך מוקדון ואביו של אלכסנדר הגדול, התראקים אימצו את התרבות ההלניסטית במשך 150 שנות שלטונה של מוקדון עליהם.
ליסימאכוס, מיורשיו של אלכסנדר הגדול ושליטים הלניסטיים נוספים שלטו בחלק או בחלקים מתראקיה עד נפילתה בידי הרומאים.
בשנת 279 לפני הספירה, נעו גאלים קלטים אל עבר מוקדון, תראקיה ודרום יוון. הם נאלצו עד מהרה לסגת ממוקדון ומדרום יוון, אך נשארו בתראקיה עד סוף המאה. מתראקיה, שלושה שבטים קלטים התקדמו לתוך אנטוליה והקימו ממלכה חדשה בשם גלטיה.
במהלך מלחמת מוקדון, הסכסוך בין רומא לתראקיה הפך בלתי נמנע. הרס של מפלגות השלטון במוקדון ערער את סמכותם על תראקיה, והשבטים התראקים שבו לפעול מרצונם. לאחר קרב פידנה בשנת 168 לפני הספירה, נראה היה כי שליטה רומאית על מוקדון הפכה לבלתי נמנעת, והממשל של תראקיה עבר לרומא. לא התראקים ולא המקדונים קיבלו על עצמם עדיין את השלטון הרומי, ומספר מרידות התרחשו במהלך תקופה זו של המעבר. מרד אנדריסכוס בשנת 149 לפני הספירה לדוגמה, משך את עיקר תמיכתו מתראקיה. מספר פשיטות של שבטים מקומיים לתוך מוקדון המשיכו במשך שנים רבות, אם כי היו שבטים אשר שיתפו פעולה ברצון עם רומא.
לאחר המלחמה המוקדונית השלישית, תראקיה החלה להכיר בסמכות הרומית. תראקיה בתור מדינה קליינטית הורכבה משבטים שונים.
היסטוריה > תחת שלטון רומאי

פרק זה לוקה בחסר. אנא תרמו לוויקיפדיה ו.
תראקיה הייתה לחלק מהרפובליקה הרומית בשנת 168 לפנה"ס, אך הפכה באופן רשמי לפרובינקיה רק בשנת 46 לספירה.
במאה ה-4 פלשו ההונים והויזיגותים לתראקיה וב-9 באוגוסט 378 התחולל קרב אדריאנופול סמוך לאדירנה בו כשלו הרומאים בהדיפתם והקיסר המזרחי ואלנס נהרג בקרב. לאחר חלוקת האימפריה הרומית נפלה תראקיה בחלקה של האימפריה הביזנטית אשר שלטה בה עד המאה ה-9, עת רובה של תראקיה הפך לחלק מבולגריה.
דת

הדת של התראקים התבססה על המיתולוגיה הפליאו-בלקנית והייתה שונה בין הצפון לדרום. הסיבה לכך היא הרפורמה של זלמוקסיס (Zalmoxis), אשר השפיעה באורח משמעותי על האמונות והמוסדות הדתיים של הצפון. אולם האלים שהכירו היוונים במאה החמישית לפנה"ס (סבזיוס, בנדיס, קוטיס) וכן דמויות כמו דיוניסוס ואורפיאוס, שמייחסים להם מוצא תראקי, הגיעו מתראקיה הדרומית.
על-פי הרודוטוס עבדו התראקים ארבעה אלים שתאמו את ארס, דיוניסוס, ארטמיס והרמס, כאשר הפולחן של האחרונים היה שמור למלכים.
אצל התראקים הצפוניים היה האל החשוב זכר, ואילו אצל התראקים הדרומיים - נקבה, כיוון שזוהתה עם הרה.
ראו גם

תראקיה
דאקיה
הערות שוליים

↑  הרודוטוס. היסטוריות, ספר 5.
| --- | --- |
בקרת זהויות :  NLI: 987007534007905171  NDL: 00573288  NKC: ph118135
1807

שנת 1807 היא השנה השביעית במאה ה-19. זוהי שנה רגילה, שאורכה 365 ימים. 1 בינואר 1807 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

2 במרץ – הקונגרס האמריקני אוסר על סחר העבדים בתוך ארצות הברית
25 במרץ – בריטניה אסרה על סחר העבדים
29 במרץ – האסטרונום היינריך וילהלם אולברס מגלה את האסטרואיד וסטה
14 ביוני – נפוליאון מביס את הרוסים בקרב פרידלנד
7 ביולי – נחתם חוזה טילזיט בין נפוליאון בונפרטה, קיסר צרפת, לבין שליטי פרוסיה ורוסיה
16 באוגוסט – תחילת קרב קופנהגן השני, בין הצי הבריטי לצי של דנמרק, חלק מהמלחמות הנפוליאוניות
17 באוגוסט – ספינת הקיטור "קלרמונט" של רוברט פולטון יוצאת לשייט מניו יורק לאולבני לאורך נהר הדסון. זהו שירות ספינות הקיטור המסחרי הראשון בעולם
1 בדצמבר – כוחותיו של נפוליאון פולשים לליסבון, בירת האימפריה הפורטוגזית (הבירה הועברה לריו דה ז'ניירו)
נולדו

19 בינואר – רוברט אדוארד לי, קצין צבא אמריקאי, מהחשובים בקציני צבא הקונפדרציה (נפטר ב-1870)
27 בפברואר – הנרי וודסוורת' לונגפלו, משורר אמריקאי (נפטר ב-1882)
4 ביולי – ג'וזפה גריבלדי, פטריוט איטלקי (נפטר ב-1882)
8 באוקטובר – הרייט טיילור מיל, פילוסופית ופעילה פמיניסטית בריטית (נפטרה ב-1858)
נפטרו

18 בפברואר – סופי פון לה רוש, סופרת גרמנית (נולדה ב-1730)
ראו גם

1807 במדע‎
ילידי 1807‎
נפטרים ב-1807‎
1788 בארצות הברית

| 0 | 1 | 2 | 3 |
| --- | --- | --- | --- |
| «««  1787   1786  1785 |  דגל ארצות הברית | 1788  בארצות הברית |  »»»  1789   1790   1791 |
כל ערכי השנים בארצות הברית • אירועים בולטים בעולם ב-1788 פורטל ארצות הברית • לוח שנה של שנת 1788
1788 בארצות הברית הייתה השנה בה חגגה ארצות הברית 12 שנה מיום היווסדה.
הנהגה

נשיא הקונגרס הקונטיננטלי השני: סיירוס גריפין מ-22 בינואר עד 15 בנובמבר
אירועים בולטים

פרק זה לוקה בחסר. אנא תרמו לוויקיפדיה ו.
2 בינואר – ג'ורג'יה מאשררת את חוקת ארצות הברית ובכך הופכת למדינה ה-4 בארצות הברית
9 בינואר – קונטיקט  מאשררת את חוקת ארצות הברית ובכך הופכת למדינה ה-5 בארצות הברית
7 בפברואר – מסצ'וסטס  מאשררת את חוקת ארצות הברית ובכך הופכת למדינה ה-6 בארצות הברית
21 במרץ – העיר ניו אורלינס שבלואיזיאנה, נשרפת כמעט לגמרי בשריפת ענק. 856 מבנים נשרפו כליל בשריפה מתוך 1100 הבתים בעיר.
28 באפריל – מרילנד מאשררת את חוקת ארצות הברית ובכך הופכת למדינה ה-7 בארצות הברית
23 במאי – קרוליינה הדרומית מאשררת את חוקת ארצות הברית ובכך הופכת למדינה ה-8 בארצות הברית
21 ביוני – ניו המפשייר מאשררת את חוקת ארצות הברית ובכך הופכת למדינה ה-9 בארצות הברית
25 ביוני – וירג'יניה מאשררת את חוקת ארצות הברית ובכך הופכת למדינה ה-10 בארצות הברית
26 ביולי – ניו יורק מאשררת את חוקת ארצות הברית ובכך הופכת למדינה ה-11 בארצות הברית
נולדו

פרק זה לוקה בחסר. אנא תרמו לוויקיפדיה ו.
21 בספטמבר – מרגרט טיילור, הגברת הראשונה של ארצות הברית בין השנים 1849–1850 (נפטרה ב-1852)
מאי – סקאג'וויה, אישה משבט למהי שושון שסייעה למשלחת לואיס וקלארק (נפטרה ב-1812)
נפטרו

פרק זה לוקה בחסר. אנא תרמו לוויקיפדיה ו.
1806

שנת 1806 היא השנה השישית במאה ה-19. זוהי שנה רגילה, שאורכה 365 ימים. 1 בינואר 1806 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

1 בינואר – נפוליאון ביטל את השימוש בלוח השנה המהפכני בצרפת
6 בינואר – אדמירל הוריישו נלסון מובא לקבורה בקתדרלת סנט פול שבלונדון
8 בינואר – מושבת הכף עוברת מידי ההולנדים לבריטים
10 בינואר – הממלכה המאוחדת מביסה את הולנד בקייפטאון
19 בינואר – האימפריה הבריטית כובשת את כף התקווה הטובה
6 באוגוסט – קריסת האימפריה הרומית הקדושה
23 בספטמבר – מסתיימת משלחת לואיס וקלארק כשהקבוצה מגיעה חזרה לסנט לואיס
14 באוקטובר – קרב ינה-אאורשטדט – הקרב המכריע שבו הביס נפוליאון את הצבא הפרוסי, וגרם לשיעבוד פרוסיה לצרפת עד לשנת 1813
27 באוקטובר – הצבא הצרפתי נכנס לברלין
21 בנובמבר נפוליאון מכריז על הקמת המערכת הקונטיננטלית.
נולדו

14 בינואר – מת'יו מורי, אוקיינוגרף, אסטרונום, גאולוג, קרטוגרף והיסטוריון אמריקאי (נפטר ב-1873)
27 בינואר – חואן אריאגה, מלחין ספרדי (נפטר ב-1826)
6 במרץ – אליזבת בארט בראונינג, משוררת בריטית (נפטרה ב-1861)
21 במרץ – בניטו חוארס, נשיא מקסיקו וגיבור לאומי (נפטר ב-1872)
2 באפריל – גבריאל ריסר, משפטן, פוליטיקאי גרמני ולוחם למען האמנציפציה של יהודי גרמניה (נפטר ב-1863)
9 באפריל – איזמבארד קינגדום ברונל, מהנדס אנגלי (נפטר ב-1859)
20 במאי – ג'ון סטיוארט מיל, פילוסוף חברתי וכלכלן בריטי (נפטר ב-1873)
27 ביוני – אוגוסטוס דה מורגן, מתמטיקאי ולוגיקן בריטי (נפטר ב-1871)
25 באוקטובר – מקס שטירנר, הוגה דעות ופילוסוף גרמני (נפטר ב-1856)
נפטרו

19 בפברואר – אליזבת קרטר, משוררת ומתרגמת אנגלייה (נולדה ב-1717)
20 בפברואר – פאבל ציציאנוב, הנציב העליון של מלכות המשנה של הקווקז (נולד ב-1754)
1 במרץ – חיים יוסף דוד אזולאי (החִידָ"א), רב והיסטוריון יהודי (נולד ב-1724)
22 באוגוסט – ז'אן אונורה פרגונאר, צייר צרפתי (נולד ב-1732)
23 באוגוסט – שארל אוגוסטין דה קולון, פיזיקאי צרפתי (נולד ב-1736)
10 באוקטובר – לואי פרדיננד, נסיך פרוסיה נהרג במהלך קרב זאלפלד (נולד ב-1772)
18 בנובמבר – בנימין וולף אייבשיץ, מיסטיקן ומשיח שקר שבתאי, בנו של הרב יהונתן אייבשיץ (נולד ב-1740)
14 בדצמבר – ג'ון ברקינרידג', סנאטור מטעם קנטקי והתובע הכללי של ארצות הברית (נולד ב-1760)
ראו גם

1806 במדע‎
ילידי 1806‎
נפטרים ב-1806‎
1805

קרב אוסטרליץ מסתיים בניצחונו המוחץ של נפוליאון
שנת 1805 היא השנה החמישית במאה ה-19. זוהי שנה רגילה, שאורכה 365 ימים. 1 בינואר 1805 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

23 במאי – נפוליאון בונפרטה מוכתר בקתדרלת מילאנו כמלך איטליה
3 ביוני – הסכם שלום בין הביי של טריפולי לארצות הברית מסיים את המלחמה הברברית הראשונה
22 ביולי – קרב כף פיניסטרה
21 באוקטובר – הצי של נפוליאון ביחד עם הצי הספרדי מובסים על ידי הצי הבריטי בקרב טרפלגר
28 בנובמבר – בווינה נערכת הופעת הבכורה של האופרה "פידליו" מאת בטהובן
2 בדצמבר – הצבא הצרפתי בראשות נפוליאון מנצח כוח רוסי-אוסטרי בקרב אוסטרליץ
26 בדצמבר – בעקבות קרב אוסטרליץ חותמות אוסטריה וצרפת על חוזה פרסבורג
נולדו

13 בפברואר – יוהאן פטר גוסטב לז'ן דיריכלה, מתמטיקאי גרמניה (נפטר ב-1859)
21 בפברואר – אנג'לינה גרימקה, מתנגדת עבדות, סופרג'יסטית ופעילה פוליטית (נפטרה ב-1879)
2 באפריל – הנס כריסטיאן אנדרסן, סופר ומשורר דני (נפטר ב-1875)
15 ביוני – בטי סלומון דה רוטשילד, פטרונית אמנות ופילנתרופית (נפטרה ב-1886)
22 ביוני – ג'וזפה מציני, מנהיג בתנועה לאיחוד איטליה (נפטר ב-1872)
29 ביולי – אלכסיס דה טוקוויל, היסטוריון, איש מדע המדינה (נפטר ב-1859)
4 באוגוסט – ויליאם רואן המילטון, מתמטיקאי ואסטרונום בריטי (נפטר ב-1865)
14 בנובמבר – פאני מנדלסון, מלחינה ופסנתרנית גרמניה ממוצא יהודי (נפטרה ב-1847)
19 בנובמבר – פרדיננד דה לספס, בונה תעלת סואץ (נפטר ב-1894)
23 בדצמבר – ג'וזף סמית' הבן, איש דת אמריקאי, מייסד "כנסיית ישו המשיח של קדושי אחרית הימים" הידועה ככנסייה המורמונית (נרצח ב-1844)
נפטרו

28 בפברואר – נפתלי הרץ וייזל, בלשן ומשורר עברי, מאבות תנועת ההשכלה היהודית (נולד ב-1725)
9 במאי – פרידריך שילר, משורר וסופר גרמני (נולד ב-1769)
25 במאי – ויליאם פיילי, פילוסוף אנגלי (נולד ב-1743)
10 ביולי – תומאס וג'ווד, צלם אנגלי, מחלוצי הצילום (נולד ב-1771)
21 באוקטובר – הוריישו נלסון, אדמירל בריטי (נולד ב-1758)
ראו גם

1805 במדע‎
ילידי 1805‎
נפטרים ב-1805‎